Kayla Meyer en haar gesin se moordenaars gevang – praag.co.za
In wat deur die polisie as 'n "deurbraak" beskryf is, is vier verdagtes deur die Randfonteinse polisie aangekeer in verband met die grusame moorde op 10 Maart 2016 op Kayla Meyer,9, en die res van haar gesin, waaronder haar moeder Marietjie Meyer, 46, dié se vriend Kenny MacCormack, 42, en Monty MacCormack, 73. Die vier verdagtes het gister in die Randfonteinse landdroshof verskyn en hul saak is tot 18 Augustus uitgestel. Hul name is nog nie bekendgemaak nie.
Volgens kaptein Appel Ernst van die Randfonteinse polisiestasie, het "luitenant-kolonel Gert Kruger, wat aan die Randfonteinse speurtak verbonde is, asook lede van die Wesrand-trio-taakmag vier verdagtes ná 'n intense ondersoek in die saak in hegtenis geneem".
Brigadier Manamela, die stasiebevelvoerder van Randfontein, het sy tevredenheid oor die inhegtenisnames uitgespreek. "Hierdie span polisiebeamptes het 'n positiewe uitwerking op ondersoeke betreffende ernstige misdaad," het hy gesê. Hy het luitenant-kolonel Kruger met sy volharding in die saak gelukgewens.
Lees ook ons vorige berigte oor die moorde op 'n kleinhoewe in die Rodora-gebied in Randfontein:
Skrywer praagGepubliseer op 2 Augustus 2016 2 Augustus 2016 Kategorieë Nuus, Suider-AfrikaSleutelwoord inhegtenisname, Kayla Meyer, Kennith MacCormack, Marietjie Meyer, Monty MacCormack, moorde, Randfontein, Rodora, verdagtes